Muzeu kushtuar afrikano-amerikanëve në Uashington
Në fjalimin e rastit, Presidenti Barak Obama tha se historia e afrikano-amerikanëve zë një vend qendror në historinë e Shteteve të Bashkuara.
Ky është muzeu më i ri i Amerikës dhe inagurimi i tij nga presidenti i parë afrikano-amerikan i vendit ishte i përshtatshëm. - tha Presidenti Obama. Përmes gjestit të rënies së një këmbane që i përkiste një kishe të ndërtuar nga skllevërit dhe afrikano-amerikanët e lirë, presidenti Obama hapi dje zyrtarisht Muzeun Kombëtar të Historisë dhe Kulturës së Afrikano-Amerikanëve në Uashington. Kjo ishte një festë për mijëra njerëz që kishin ardhur në kryeqytetin e vendit për të qenë në mesin e njerëzve të parë që vizitojnë muzeun. - tha një vizitor. Muzeu i çon vizitorët në një udhëtim nëpër kohë, duke filluar nga kapitujt e errët të skllavërisë e deri në ditët më të vonshme të ndarjeve dhe diskriminimit racor. - tha një vizitore. Shumë artifakte të muzeut janë objekte të çmueshme nga koleksionet familjare. Ato tregojnë histori, jo vetëm të njerëzve të famshëm, por edhe të qytetarëve të thjeshtë, të cilët ishin të vendosur të përpiqeshin për një jetë më të mirë: psh njerëz si Alex Davis nga Miçigani, i cili pati marrë pjesë në protestat e lëvizjes për të drejtat civile: thotë ky vizitor. Vizitorët thonë se muzeu do të shërbejë si një vitrinë e sfidave të afrikano-amerikanëve dhe e kontributit të tyre në historinë e vendit.